**Dani kruha – vještine i umijeće izrade kruha u Područnom vrtiću u Baderni**

U mjesecu listopadu, kada sve oko nas počinje poprimati najljepše i najtoplije jesenje boje, mi se upoznajemo s još jednim djelićem naše plodne zemlje i njenim bogatim plodovima.

Uz pomoć odgojiteljica djeca su se upoznala s plodovima od kojih dobivamo kruh i načinom njegova dobivanja, nakon čega su sama umijesila kruh, oblikovala tijesto i pripremila ga za pečenje.

Bilo je brašna na nosićima, obrazima, pregačama, ali trud se isplatio. Iz peći su izašli topli kruščići koje su slasno pojeli.

**Galerija fotografija**



 



 